[{"text_idx": "#000000", "text": "1 majo de 2022: Gelaboristoj de tutaj landoj, unuig\u0302u!"}, {"text_idx": "#000001", "text": "En la tuta mondo, ni gelaboristoj spertas konstantan malbonig\u0302on de niaj vivkondic\u0302oj: kreskanta labormalsekureco kaj perdo de rajtoj; grandegaj plialtig\u0302oj de prezoj de mang\u0302aj\u0302oj, energio kaj log\u0302ejoj; sano, edukado kaj publikaj pensioj - kiam disponeblaj - en la procezo de malmuntado. Malric\u0302eco estas disvastigita inter la laborista klaso, samrapide kiel polica subpremo de la sindikata kaj socia lukto pligrandig\u0302as, landlimoj estas militarigitaj kaj milionoj da migrantoj, kiuj serc\u0302as vivtenon, estas persekutitaj."}, {"text_idx": "#000002", "text": "Al c\u0302eno de ekonomiaj krizoj, c\u0302iam pli severaj, kunas lastatempe ekologia krizo, kiu manisestas per disvastig\u0302o de klimataj katastrofoj, formorto de specioj kaj disvastigita poluado de ec\u0302 la plej profundaj oceanoj. Sed g\u0302i ankau\u0306 estas la finfina kau\u0306zo de la COVID-pandemio (kaj aliaj kiuj sekvaj al g\u0302i) kaj la energikrizo. Kaj se tio ne sufic\u0302us, kun la tre serioza atako de la rusa armeo kontrau\u0306 Ukrainio, disvolvig\u0302as nova imperiisma milito, nun en la koro de Eu\u0306ropo."}, {"text_idx": "#000003", "text": "C\u0302i tiuj ne temas pri malfelic\u0302oj, kiuj trafas nin el la mano de iu ajn veng\u0302ema dio. Tio temas pri la naturo mem de kapitalismo, bazita sur la maksimumigo de privataj profitoj, kiu kondukas al la rabado de la planedo, la dispremado de la plej malfortaj fare de la plej fortaj, la militoj por kontrolo de merkatoj, krudmaterialoj au\u0306 strategiaj geografiaj areoj. C\u0302iam sendepende de la sekvoj por la plimulto de la nuna log\u0302antaro au\u0306 por la estonta homaro."}, {"text_idx": "#000004", "text": "En c\u0302i tiuj cirkonstancoj, c\u0302iuj registaroj agas je la servo de la kapitalisma klaso, inkluzive la socialdemokratojn, kiuj nomas sin la \"plej progresemaj en la historio\", kiel la hispanoj: ili pliigas la publikan s\u0302uldon por savi bankojn kaj grandajn entreprenojn. Ili respektas g\u0302ismorte la skandalajn profitojn de energifirmaoj. Ili ruinigas la s\u0302taton pagante monopolajn prezojn al la grandaj farmaciaj firmaoj sen pridubi vakcinajn patentojn. Ili plirapidigas militajn elspezojn preparante novajn militajn aventurojn de si mem au\u0306 de la plej potencaj aliancanoj (kiel NATO-landoj, la bloko c\u0302irkau\u0306 Rusio au\u0306 C\u0302inio). Por granda kapitalo c\u0302io. Por la laboristaj klasoj dronigitaj de inflacio, kelkaj fojfojaj paneroj por malhelpi tujan socian eksplodon, pligrandig\u0302on de polica kaj jug\u0302a subpremo, militarigito, militoj... kaj mensogoj, mensogoj kaj mensogoj por senesperigi la konscion de la realo kaj malhelpi la sendependan organizon de la burg\u0302aro kaj g\u0302iaj s\u0302tatoj."}, {"text_idx": "#000007", "text": "Sed tiu c\u0302i infera rondo de mizero kaj socia kaj ekologia detruo, kau\u0306zita per la kapitalismo, povas esti c\u0302esigita. La kurso de la historio povas esti s\u0302ang\u0302ita en la solan manieron, kiu c\u0302iam s\u0302ang\u0302ig\u0302is: per klasbatalo."}, {"text_idx": "#000013", "text": "Edicions Internacionals Sedov kaj Alejandria Proletaria"}]